Bad Vöslau
Bad Vöslau je kupališni grad na istoku Austrije od 11,468 stanovnika, koji administrativno podpada pod Okrug Baden.

Geografske karakteristike

Bad Vöslau leži na istoku Donje Austrije na južnim obroncima Masiva Wienerwalda i to na liniji rasjeda poznatoj po brojnim termalnim izvorima.

On je praktički spojen sa Baden bei Wienom od kog je udaljen svega 4 km, a ni do Beča nema više od tridesetak km, koje je lako prevaliti Južnim autoputem, tako da se danas pretvara u južno predgrađe Beča.

Historija

Vöslau je kraj u kom se ljudi bave vinogradarstvom još od 13. vijeka, od polovice 18. vijeka, počela se koristiti njegova termalna voda, pa je 1904. i službeno priznat kao termalno lječilište. Odad ga zovu sa prefiksom bad, što je ozakonjeno 1928. pa se tek odtad zove Bad Vöslau.

Znamenitosti

Od znamenitosti grad ima utvrdu Merkenstein iz 12. vijeka, koja je napuštena još od 1683., palaču Grossau iz istog vremena i parohijsku crkvu, podignutu između 1860. -1868.

Privreda

Glavni izvor prihoda grada su terme sa vodom od 24 °C, oko kojih se sve vrti, tako da je 1991. 61 % svih zaposlenih radilo u uslužnim djelatnostima.
Od industrije Bad Vöslau ima punionu mineralne vode Heilquellen-Verwertungs-AG i veliku štampariju.

U okolici se još uvijek uzgaja vinova loza, pa je Vöslau poznat po svom crnom vinu. 
Za ekonomiju grada značajan je i Centar za obuku i obrazovanje Ministarstva obrane Austrije.

Pobratimski gradovi

 , Neu-Isenburg

Izvori

Vanjske veze 

 Službene stranice Bad Vöslaua 
Gradovi i naselja Donje Austrije
Gradovi u Austriji